Eestis katsetati hariliku maisi kasvatamist esmakordselt 1835. aastal Vana-Kuuste Põllumajanduse Instituudis (tegutses 1834-1839).[3] Laialdasem maisi kasvatamine algas 1954. aastal ning 1955. aastal oli maisipõldude kogupindala 33 000 ha. Siiski selgus üsna pea, et meie kliima on maisi jaoks liiga heitlik ja suved pole piisavalt soojad. Terad meie suvetingimustes sageli ei valmi ning seetõttu kasvatati maisi peamiselt haljasmassi saamiseks, mida kasutatakse loomasöödana või silo valmistamiseks. 1957. aastal oli maisipõldude pindala ainult 3800 hektarit.[5]